HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Stručni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** sa 4. sjednice Stručnog odbora HKD-a

Četvrta sjednica Stručnog odbora HKD-a održana je 16. lipnja 2015. u Uredu Hrvatskoga knjižničarskog društva. Sjednica je trajala od 11.00 do 14.30 sati.

**Prisutni:**

1. **Dunja Holcer** (*predsjednica Hrvatskoga knjižničarskog društva*)
2. **Marijana Mišetić** *(predsjednica Stručnog odbora)*
3. **Tamara Krajna** *(predsjednica Nadzornog odbora)*
4. **Katica Matković-Mikulčić** *(predsjednica Etičkog povjerenstva)*
5. **Nada Avakumović** *(blagajnica HKD-a)*
6. **Kristina Romić** *(stručna tajnica)*
7. **Frida Bišćan** *(predsjednica Komisije za izgradnju i opremu knjižnica)*
8. **Darija Ćaleta** *(predsjednica Komisije za muzejske i galerijske knjižnice)*
9. **Sonja Avalon** *(uz. predsjednice Komisije za nabavu knjižnične građe i međuknjižničnu posudbu)*
10. **Ivan Kraljević** *(predsjednik Radne grupa za Zelene knjižnice)*
11. **Ljiljana Krpeljević** *(predsjednica Komisije za zavičajne zbirke)*
12. **Lea Lazzarich** *(predsjednica Komisije za upravljanje)*
13. **Marina Mihalić** *(predsjednica Komisije za statistiku i pokazatelje uspješnosti u knjižnicama)*
14. **Dragutin Nemec** *(predsjednik Komisije za pravne i srodne knjižnice)*
15. **Iva Pezer** *(predsjednica Komisije za pokretne knjižnice)*
16. **Sonja Pigac Ljubi** *(predsjednica Radne grupa za serijske publikacije)*
17. **Davorka Pšenica** *(predsjednica Komisije za slobodan pristup informacijama i slobodu izražavanja)*
18. **Branka Purgarić Kužić** *(predsjednica Komisije za klasifikaciju i predmetno označivanje)*
19. **Tamara Marija Seme** *(predsjednica Komisije za medicinske knjižnice)*
20. **Tomislav Silić** *(predsjednik Komisije za informacijske tehnologije)*
21. **Alka Stropnik** *(predsjednica Komisije za knjižnične usluge za djecu i mladež)*
22. **Sanja Vukasović-Rogač** *(predsjednica Komisije za glazbene knjižnice i zbirke)*
23. **Vesna Špac** *(predsjednica Komisije za tehničke knjižnice)*
24. **Davorka Semenić-Premec** *(zamjena predsjednice Komisije za knj.usluge za osobe s pos. potrebama)*
25. **Sofija Klarin Zadravec** *(predsjednica Radne grupe za normizaciju)*
26. **Petra Petrović** *(zamjena predsjednice Komisije za katalogizaciju)*
27. **Danica Crnobrnja** *(predsjednica Komisije za bolničke knjižnice)*
28. **Danica Pelko** *(predsjednica Komisije za školske knjižnice)*
29. **Aleksandra Horvat** *(predsjednica Komisije za autorska prava)*
30. **Jablanka Sršen** *(predsjednica Komisije za zaštitu)*
31. **Ljiljana Sabljak** *(predsjednica Komisije za čitanje)*
32. **Dina Mašina** *(glavna urednica Povremenih izdanja HKD-a)*
33. **Marija Šimunović** *(glavna urednica WEB-a)*

Ljiljana Krpeljević, zamjenica predsjednice Stručnog odbora Hrvatskog knjižničarskog društva, ispričala je Marijanu Mišetić, da će zakasniti, pozdravila sve prisutne i zahvalila se na odazivu na sjednicu.

**Ad 1. Usvajanje Dnevnog reda**

Dnevni red je jednoglasno usvojen.

**Ad 2. Usvajanje Zapisnika sa 2. sjednice Stručnog odbora HKD-a**

Članovi stručnog odbora imali su primjedbe vezano uz zapisnik. Primjedbe su prihvaćene i uz te korekcije, Zapisnik je jednoglasno usvojen.

**Ad 3. Usvajanje Zapisnika sa 3. elektroničke sjednice Stručnog odbora HKD-a**

Zapisnik je jednoglasno usvojen.

**Ad.4. Statut HKD-a**

Dunja Holcer izvijestila je da je Radna grupa završila svoj prijedlog Statuta HKD-a, te je otvorena rasprava za primjedbe. Pravna terminologija će se utvrditi nakon što prijedlog Statuta pregleda pravna služba udruge „Udruga“.

Dunja Holcer je izvijestila o sljedećim promjenama u prijedlogu Statuta:

NAZIV I SJEDIŠTE

Čl.5.

Naziv Društva je: Hrvatsko knjižničarsko društvo.  
Prijevod naziva Društva na engleski jezik je: Croatian Library Association.

Prijedlog je da se umjesto izraza Library (knjižnica) upotrijebi izraz Librarian (knjižničar). Nakon provedenog glasovanja, Stručni odbor je odlučio da se zadrži naziv „Croatian Library Association“.

CILJ I DJELATNOSTI DRUŠTVA

Čl.7. nova točka glasi:

* *može obavljati gospodarsku djelatnost sukladno odredbama članka 31. Zakona o udrugama (NN 74/14) u obliku prodaje svojih proizvoda u svrhu promocije i razvoja djelatnosti Društva, sukladno čl. 5 Zakona o trgovini (NN 30/14)*

Tamara Krajna je pitala da li je ta točka u kolizija sa čl.3. koji kaže da je HKD neprofitna udruga? Dunja Holcer je objasnila da nije, zato što sav prihod koji HKD ostvaruje odlazi na razvoj djelatnosti.

ČLANSTVO

Izraz „potporno članstvo“ treba promijeniti u „*podupiruće* članstvo“.

Čl.11. je u skladu s novim Zakonom o udrugama. Društvo treba voditi popis svojih članova (sa svim podatcima: osobno ime/naziv, OIB, datum rođenja…). Za to su odgovorni predsjednici regionalnih društava, te se to radi u objedinjenom sustavu, na stranicama HKD-a. Aleksandru Horvat je zanimalo na koji način je zaštićen taj popis (da li postoji zaporka)? Dunja Holcer je objasnila da se samo sa zaporkom može pristupiti objedinjenom popisu. Osim toga, treba se podnijeti pisani zahtjev za pristup podatcima, sa obrazloženjem zašto netko traži pristup tim informacijama. Dunja Holcer je zaključila da će pravna služba u udruzi „Udruga“ provjeriti da li je čl.11. u skladu sa Zakonom o zaštiti podataka.

Čl.12.

Prilikom stupanja u članstvo, član dobiva člansku iskaznicu s punim nazivom i logotipom Društva.

Prijedlog je da se promijeni u:

Prilikom stupanja u članstvo, *te upisom u Registar*, član dobiva člansku iskaznicu s punim nazivom i logotipom Društva.

PREDSTAVLJANJE I ZASTUPANJE

Čl. 20. je u skladu sa čl.53 Zakona o udrugama (što ako prestaje postojati Društvo).

UPRAVLJANJE DRUŠTVOM I TIJELA DRUŠTVA

TAJNIŠTVO

ČL.21- treba dodati da Popise članova vode i ažuriraju regionalna društva.

Administrativna služba obavlja administrativno i financijsko poslovanje Društva, vodi poslovne knjige i *koordinira* popis članova Društva.

TIJELA DRUŠTVA

Čl.23- novo tijelo Društva je:

* *Odbor za nakladničku djelatnost*

(Tijelo je objašnjeno u člancima: 53, 54,55, 56, 57).

Skupština

Čl. 28- Skupština može biti izborna, redovna i izvanredna.

Predsjednik

Čl.37- Preporuča se da jedan potpredsjednik bude iz Zagreba, zbog potrebe učinkovitijeg rada Društva.

Stručni odbor je odlučio da se rečenica promijeni u:

Preporuča se da jedan potpredsjednik bude iz mjesta sjedišta Društva, zbog potrebe učinkovitijeg rada Društva.

Glavni odbor

Čl.39- Na sjednice Glavnog odbora pozivaju se blagajnik Društva, predsjednici Nadzornog odbora, Etičkog povjerenstva, Odbora za nakladničku djelatnost i Komisije za slobodan pristup informacijama i slobodu izražavanja. Novo je da se na sjednice poziva i predsjednik Odbora za nakladničku djelatnost.

Čl.41

Dodati u točku:

• konačno odlučuje o *sukobima interesa*, žalbama članova, na prijedlog Nadzornog odbora, u roku od 30 dana od zaprimanja prijedloga.

Izvršni odbor

Čl.43

Izvršni odbor čine predsjednik Društva, oba potpredsjednika, predsjednik Stručnog odbora, *predsjednik Odbora za nakladničku djelatnost* te stručni tajnik i blagajnik Društva.

Stručni odbor je većinom glasova (23 za, 2 protiv, 2 suzdržana) odlučio da *predsjednik Odbora za nakladničku djelatnost* bude dio Izvršnog odbora.

Nadzorni odbor

Zakon o udrugama propisuje da u Statutu treba biti propisano rješavanje sukoba ili sporova i žalbi, u čl. 47 dodana je stavka:

* predlaže Glavnom odboru rješavanje sukoba interesa ili sporova između članova udruge, kao i žalbe članova koje podnesu zbog provođenja ovog statuta i drugih općih akata društva, u roku 30 dana od zaprimanja žalbe

Odbor za nakladničku djelatnost

Promijeniti Čl.57: Mandat uredničkih odbora i *glavnih urednika* traje do izbora novog Glavnog odbora ili do istupa ili opoziva tih urednika i članova.

Stručni odbor

Čl.58- briše se *Stručni odbor djeluje u širem i užem sastavu.*

Čl.59- Stručni odbor u užem sastavu čine predsjednici sekcija, sastaje se u skladu s potrebama, a najmanje dva puta godišnje, mijenja se u:

*Stručni odbor čine predsjednici sekcija, komisija i radnih grupa, a sastaje se jednom u dvije godine uoči Izborne skupštine, kada članovi između sebe biraju predsjednika i njegova zamjenika.*

Stručni odbor u užem sastavu čine predsjednici sekcija, sastaje se u skladu s potrebama, a najmanje dva puta godišnje, mijenja se u:

*Stručni odbor sastaje se u skladu s potrebama, a najmanje dva puta godišnje.*

Ova točka se spaja s točkom 58, te se točka 59 briše, i svi se članci pomiču za jedan broj.

Čl.60- Sjednice Stručnog odbora u užem sastavu mogu se održati i elektroničkim putem, mijenja se u:

*Sjednice Stručnog odbora mogu se održati i elektroničkim putem.*

Čl.61- Stručni odbor u užem sastavu raspravlja i donosi odluke o stručnom radu Društva na temelju izvještaja i predloženih programa sekcija, komisija i radnih grupa, mijenja se u:

*Stručni odbor raspravlja i donosi odluke o stručnom radu Društva na temelju izvještaja i predloženih programa sekcija, komisija i radnih grupa.*

Čl.62- Predsjednik Stručnog odbora priprema objedinjeni izvještaj o radu svih radnih grupa, komisija i sekcija te utrošku namjenskih sredstava za programe i projekte, kao i plan rada za naredno razdoblje i podnosi ih Skupštini na usvajanje, mijenja se u:

Predsjednik Stručnog odbora priprema objedinjeni izvještaj o radu svih radnih grupa, komisija i sekcija te objedinjuje plan rada za naredno razdoblje i podnosi ih Skupštini na usvajanje.

Sekcije Društva- mijenja se u Stručna tijela Društva

Javnost rada Društva

Čl.71-

Dodati točku:

* u slučaju elektroničke sjednice, uz dostupnost zapisnika svim članovima.

PRESTANAK DRUŠTVA

Čl.77 (dodati)

Društvo prestaje *postojati* odlukom skupštine Društva, te u drugim slučajevima predviđenim Zakonom o udrugama ("Narodne novine" , broj 74/14.), što se utvrđuje posebnim rješenjem nadležnog tijela državne uprave.

Odluku o prestanku Društva donosi Skupština Društva dvotrećinskom većinom danih glasova.

Odluka o prestanku Društva objavljuje se u skladu s važećim propisima.

Čl.78-

Društvo u postupku likvidacije zastupa likvidator, kojega imenuje Skupština Društva, promijeniti u:

Društvo u postupku likvidacije zastupa likvidator, kojega imenuje Skupština Društva, *do opoziva.*

Za javnu raspravu, tekst prijedloga Statuta, biti će dostupan na web-u HKD-a od 17.6. do 3.7.2015.

Tekst prijedloga Statuta ide na sjednicu Glavnog odbora, na raspravu.

**Ad.5. Zamolba komisije za zaštitu knjižnične građe**

Komisija za zaštitu knjižnične građe želi obnoviti svoj rad. U komisiji bi sudjelovali: Jablanka Sršen, Maja Krtelić, Ivana Župić Baždarić, Sanja Kosić. Predsjednica komisije je Jablanka Sršen.

Stručni odbor je jednoglasno podržao ovu zamolbu.

**Ad.6. Zamolba Tomislava Silića**

Komisija za informacijske tehnologije Hrvatskoga knjižničarskog društva moli da im se odobri provođenje elektroničkog anketnog istraživanja na web stranicama HKD-a, pod nazivom „Održivi razvoj i informacijska tehnologija u hrvatskim narodnim knjižnicama“, kojim želi dobiti odgovore na pitanja jesu li hrvatske narodne knjižnice dostatno opremljene informacijskom tehnologijom potrebnom za uspješno osiguravanje potreba suvremenoga društva, u kojoj su mjeri zaposlenici knjižnica svojim trenutnim znanjima iz područja informacijske tehnologije u stanju građanima osigurati adekvatnu korisničku podršku te jesu li im u tu svrhu potrebne dodatne edukacije**.**

Stručni odbor je jednoglasno podržao ovu zamolbu.

**Ad.7.Prijedlog programa rada HKD-a za 2016.g.**

Marijana Mišetić je izvijestila o Predloženim programima za 2016. godinu.

|  |  |  |  |
| --- | --- | --- | --- |
| Nosioci | Naziv | Mjesto i vrijeme | Troškovi |
| Komisija za knjižnične usluge za djecu i mlade, KGZ - Knjižnica Medveščak | Stručni skup *Dječje knjižnice i civilno društvo* | Zagreb, 18. ožujka 2016. | 10.000 MK  10.000 Grad Zagreb |
| Ukupno 20.000 |
| Komisija za knjižnične usluge za djecu i mlade | Nacionalna kampanja za poticanje čitanja djeci od rođenja *ČITAJ MI!* | 2016. | 9.000 MK  2.000 donatori  \_\_\_\_\_\_\_\_\_\_\_\_  Ukupno 11.000 |
| Komisija za zavičajne zbirke, Društvo knjižničara Slavonije i Baranje; Gradska i sveučilišna knjižnica Osijek | 2. okrugli stol *Zavičajni fondovi i zbirke u knjižnicama panonskog prostora : u digitalnom okruženju!* | Osijek, travanj 2016. | 7.000 MK |
| Komisija za katalogizaciju | Knjižnice u procjepu 3  *Obrada knjižnične građe na dječjim odjelima: teorijski i praktični pristupi* | Sisak, svibanj 2016. | 12.000 MK  5.000 Sisačko-mosl. žup. 5.000 KD SMŽ  3.000 sponzori/donatori  12.000 kotizacije  \_\_\_\_\_\_\_\_\_\_\_\_\_  Ukupno 37.000 |
| Komisija za klasifikaciju i predmetno označivanje | Stručni skup *Predmetna obrada – pogled unaprijed* | Zagreb, svibanj 2016. | 8.500 MK |
| Komisija za knjiž. usluge za OPP, Komisija za narodne knjižnice, Komisija za čitanje, Komisija za autorsko pravo i otvoreni pristup, KGZ – Gradska knjižnica | 13. okrugli stol za knjižnične usluge za osobe s posebnim potrebama *Imate li poteškoća u čitanju? Dobro došli u knjižnicu!* | Zagreb, 23. rujna 2016. | 15.000 MK  15.000 Grad Zagreb  Ukupno 30.000 |
| Komisija za srednjoškolske knjižnice, Komisija za osnovnoškolske knjižnice | 7. okrugli stol za školske knjižnice *Školske knjižnice u službi darovitih učenika* | Krapina, listopad 2016. | 10.000 MK  4.000 Krapinsko-zagorska županija  3.000 Grad Krapina  3.000 sponzori  Ukupno 20.000 |
|  | 40. Skupština HKD-a | 12.- 15. listopada 2016. |  |
| Komisija za slobodan pristup informacijama | 16 . okrugli stol o slobodnom pristupu informacijama  *Knjižnice i dostupnost informacija u obrazovnom procesu* | Zagreb, 10. prosinca 2016. | 25.000 MK  25.000 Grad Zagreb  10.000 MZOS |
| Ukupno 60.000 |
|  | Dan hrvatskih knjižnica | 11. studenoga 2016. | 18.000 MK  20.000 vl. sredstva  Ukupno 38.000 |
|  | VBH | 2016. | 40.000 MK  20.000 Grad Zagreb  60.000 vl. sredstva |
| Ukupno 120.000 |
|  | Suradnja s Društvom mađarskih knjižničara  (3 osobe) | srpanj 2016. | 6.100 MK |
|  | IFLA (6 osoba) | Columbus, Ohio, 15. – 21. kolovoza 2016. | 69.000 MK  60.167 vl. sredstva  Ukupno 129.167 |
|  | EBLIDA  (1 osoba) | svibanj 2016. | 7.750 MK |
|  | Godišnja konferencija Bibliotekarskog društva Srbije (BDS) i Sajam knjiga (2 osobe) | Beograd, listopad 2016. | 6.900 MK |
|  | Godišnja konferencija (BAM) (2 osobe) | Sarajevo, listopad 2016. | 3.600 MK |
|  | Redovna djelatnost HKD-a | 2016. | 299.437,32 MK  103.000,00 vl. sredstva  Ukupno 402.437,32 |
|  | 14. dani specijalnih i visokoškolskih knjižnica : zbornik radova | 2016. |  |
|  | 16. slobodni pristup informacijama : zbornik radova | prosinac 2016. | 12.000 MK  6.000 vl. sredstva  Ukupno 18.000 |
|  | IFLA-ine smjernice za knj. službe i usluge za osobe s disleksijom (el. izdanje) | rujan 2016. | 12.000 MK  3.000 MZOS  5.000 vl. sredstva  Ukupno 20.000 |
|  | Zbornik radova *Predmetna obrada – pogled unaprijed* | 2016. | 19.500 MK |
|  | Zbornik 1. i 2. okruglog stola *Zavičajni fondovi i zbirke u knjižnicama panonskog prostora : u digitalnom okruženju!* | 2016. | 8.000 MK  5.000 DK Slav. i Bar.  Ukupno 13.000 |

Dina Mašina je izvijestila da će i Smjernice za knjižnične zgrade isto će ići u programe za 2016.g.

Komisija za javno zagovaranje za 2016. godinu planira kampanju „Budimo aktivni- zagovarajmo zajedno“, te će financijski plan predati do kolovoza.

Danica Pelko (predsjednica Sekcije za školske knjižnice) u ime Sekcije za školske knjižnice iznijela je protest na politiku kod kandidature za IFLA-ine komisije. HKD nije godinama predlagao svog kandidata za tu komisiju. Vanju Jurilj (koja nije članica HKD-a), je za člana te komisije predložilo Europsko udruženje za školske knjižničare.

Stručni odbor je prihvatio ovaj plan s dopunama, s time da se napravi detaljan financijski plan. Rok je do 15.8.2015. godine.

**Ad.8. Strateški plan HKD-a 2013.-2015.**

Marijana Mišetić je izvijestila da je poslan poziv članovima Povjerenstva za izradu novog Strateškog plana HKD-a koje je bilo predloženo na sjednici Izvršnog odbora. Zagorka Majstorović je odbila biti u Povjerenstvu, Aleksandra Horvat je pristala a Andreja Tominac se nije izjasnila. Marijana Mišetić smatra da nema potrebe žuriti s izradom nove strategije, jer je Strategija knjižničarstva na javnoj raspravi.

Stručni odbor je odlučio da postojeću Strategiju HKD-a ne treba trenutno mijenjati nego ju je potrebno samo produžiti do 2016.

**Ad.9. Razno**

**Ad 9.1 Nagrada Đurđa Mesić**

Marijana Mišetić je izvijestila da NSK ustanovljuje nagradu Đurđa Mesić. Poslan je dopis HKD-u, u kojem NSK obavještava HKD da ustanovljuje nagradu „Đurđa Mesić“. Nagrada bi se dodjeljivala svake dvije godine, tijekom Savjetovanja za narodne knjižnice u Republici Hrvatskoj. Istovremeno bi se dodjeljivale 2 nagrade: 1 za dipl. knjižničara a 2. za knjižničara ili pomoćnog knjižničara. Nagrada je posvećena isključivo za višegodišnje rezultate (20 godina i više) u radu na terenu s korisnicima i lokalnoj zajednici. Pravo predlaganja imaju voditelji matičnih službi i NSK kao osnivač nagrade. NSK poziva HKD, da kao strukovna udruga svih knjižničara, imenuje u „Povjerenstvo za izradu Pravilnika o dodjeli nagrade“, jednog člana i to do 1.6.2015.

Stručni odbor je odlučio da HKD ne treba sudjelovati u izradi Pravilnika, ali da će rado dati jednog predstavnika u Povjerenstvo za dodjelu nagrada, kada za to dođe vrijeme. Đurđa Mesić je isključivo nagrada NSK, i HKD ju kao takvu podržava. HKD kao udruga koja zastupa sve vrste knjižničara i knjižnica ne može se samo opredijeliti za samo jednu vrstu knjižnica i knjižničara**.**

**Ad 9.2 Javni poziv regionalnim društvima za organizaciju 40. Skupštine HKD-a**

Dunja Holcer je izvijestila da je na web-u HKD-a bio postavljen javni poziv za prijavu regionalnih društava za organizaciju 40. skupštine HKD-a. Rok je bio do 15. lipnja 2015 i niti jedno regionalno društvo se nije prijavilo. Dunja Holcer je izvijestila da je za slučaj da se nitko ne javi na poziv, zatražila ponudu od hotela „Zora“ (Primošten) koji ima dovoljno kapaciteta za organizaciju velikog skupa. Suorganizator skupštine bi bilo Šibensko regionalno društvo. Ponuda je financijski prihvatljiva. Dvokrevetna soba (noćenje s doručkom je oko 205 kn). Najam dvorana i sva potrebne tehnike je oko 1500 kn. Vrijeme održavanja skupa bi bilo 12.10 do 15.10. 2016. Polog hotelu je 10 000 kn**.**

Stručni odbor je jednoglasno prihvatio ovaj prijedlog.

Zapisnik sastavila:

Kristina Romić, stručna tajnica HKD-a